Jak vier 15 jaar in bedryf | Netwerk24
Jak vier 15 jaar in bedryf
Jak de Priester tree vanaand in die Centurionteater op om sy 15 jaar in die musiekbedryf te vier.
Hy het dié bedryf met sy bekende liedjie "Sally Williams Nougat" getref en tot dusver reeds nege albums uitgereik.
Hy vier sy 15 jaar in die bedryf met 'n splinternuwe album, 15. Dit bevat 17 oorspronklike liedjies en 'n paar interessante samewerkings soos met die pianis Charl du Plessis en sangers Jannie Moolman en Steve Hofmeyr.
Dit sluit ook die temalied van die rolprent Hoener met die rooi skoene in.
Die konsert maak hier en daar plek vir 'n ou bekende oor die afgelope 15 jaar, maar bestaan hoofsaaklik uit nuwe liedjies deur De Priester.
Die kaartjies kos R120 en die konsert begin om 20:00. Skakel 012 664 7859, stuur e-pos aan susan@centurionteater.co.za of besoek centurionteater.co.za om te bespreek.